হুয়ান দোমিঙ্গো ব্রাউন
হুয়ান দোমিঙ্গো ব্রাউন (স্পেনীয়: Juan Domingo Brown, স্পেনীয় উচ্চারণ: [xwˈan domˈiŋɡo bɾˈown]; ২১ জুন ১৮৮৮ – ১৬ সেপ্টেম্বর ১৯৩১) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় অ্যালামনাই এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেছিলেন। ব্রাউন ১৯০৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৩৯ ম্যাচে ২টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।